**PRESENNOL:**

**Ward Ogwen**

Y Cynghorydd Walter Williams

Y Cynghorydd Mary Jones

Y Cynghorydd Griff Morris

Y Cynghorydd Gwilym Owen

Y Cynghorydd Neville Hughes

Y Cynghorydd Einir Williams

Y Cynghorydd Bleddyn Williams

**Ward Gerlan**

Y Cynghorydd Ann Williams

Y Cynghorydd Linda Brown

Y Cynghorydd Dyfrig Jones

**Ward Rachub**

Y Cynghorydd GodfreyNortham

Y Cynghorydd Susan Davies

Cofnodion Cyfarfod Cyffredinol o’r Cyngor a gynhaliwyd yng Ngorffwysfan

**Nos Iau 22 Chwefror 2018**

Clerc a Phrif Swyddog Cyllid

*ClerkandChief Financial Officer* 26 Stryd Fawr

**Donna Watts** Bethesda Rhif Ffôn: 01248 602131 Gwynedd Ebost: CyngorBethesda@ogwen.org LL57 3AE

**CYNGOR CYMUNED BETHESDA**

**BETHESDA COMMUNITY COUNCIL**

*“Gwerth cymuned yw'n credo*

*A'n braint yw gwarchod ein bro”*

**Cynghorydd Sir-** Rheinallt Puw

1. **Croesawyd** pawb i’r Cyfarfod gan y Cadeirydd y Cyng. Linda Brown.

 Ymddiheuriadau gan y Cyng. Pearl Evans.

**2. Datgan Diddordeb**

Eitem 6, Llys Dafydd: Y Cyngr. Godfrey Northam, Linda Brown ac Ann Williams; Eitem 7, Partneriaeth Ogwen: Y Cyngr. Griff Morris a Neville Hughes

**3. Materion Brys**

**3.1** Cloc Gorffwysfan-Y Clerc i ddal ymlaen gyda’r contractwr i weld os oes modd trwsio’r cloc, a holi am brisiau os bydd rhaid ei amnewid.

**4. Cofnodion**

Cadarnhawyd cywirdeb cofnodion y cyfarfod a gynhaliwyd ar 25 Ionawr 2018.

**5. Materion yn codi o’r Cofnodion**

**5.1 Maes parcio Gerlan**- penderfynwyd ysgrifennu at Cartrefi Cymunedol Gwynedd er mwyn cael diweddariad.

**5.2 Caeau chwarae –** yr Is-bwyllgor i edrych ar gaeau chwarae yr ardal, sef y Cyngr. Godfrey Northam, Ann Williams a Walter Williams. Angen trefnu dyddiad pan fydd y tywydd fwy ffafriol. Y Cyng. Einir Williams am fod ar yr Is-bwyllgor hefyd.

**5.3**Ysgol Dyffryn Ogwen-adroddwyd bod dŵr yn llifo yn ofnadwy o dir yr ysgol. Adroddodd y Cyng. Rheinallt Puw mai dim dŵr yn gollwng yw’r broblem. Pennaeth yr ysgol am gyfarfod gyda Adran Eiddo a Priffyrdd Cyngor Gwynedd i edrych sut i ddatrys y broblem.

**5.4** Lloches bws Rhes Ogwen- e-bost wedi ei anfon at Adran Cefnffyrdd, ond heb gael ymateb hyd yn hyn.

**5.5** Safle parcio ‘campervans’ –y Pwyllgor angen trafod safle arall, efallai wrth y Clwb Rygbi newydd.

**6. Adroddiad Llys Dafydd**

Adroddwyd bod Cwmni Llys Dafydd wedi dod i ben, bydd y Pwyllgor dal i fodoli nes bydd y lês wedi ei drosglwyddo. Trafodwyd pwy fydd yn rhedeg Llys Dafydd, efallai Is-bwyllgor o gynghorwyr Ward Ogwen. Bydd angen trafodaeth pellach.

**7. Adroddiad Partneriaeth Ogwen**

Yn dilyn cyfarfod y Bwrdd Rheoli yn ddiweddar, roedd pawb wedi derbyn adroddiadau ysgrifenedig ar waith y Swyddog Cynaladwyedd a’r Rheolwr Prosiect er mwyn cael diweddariad ar waith y Bartneriaeth dros y flwyddyn diwethaf.

**8. Adroddiadau gan Gynrychiolwyr**

**Gorymdaith Gŵyl Dewi -** yr orymdaith i’w chynnal dydd Sul 4 Mawrth 2018, yn dechrau am 13.00 wrth y Feddygfa. Yna cyngerdd yn Neuadd Ogwen am 15.00 gyda eitemau gan Ysgol Llanllechid, Ysgol Dyffryn Ogwen a Parti Adran yr Urdd.

**Balchder Bro** – adroddwyd bod 41 o fasgedi crog wedi cael eu archebu ar gyfer y Stryd Fawr, sydd yn cynnwys 4 ar gyfer Llys Dafydd a 2 ar gyfer Gorffwysfan. Adroddwyd hefyd eu bod yn bwriadu plannu rhagor o gennin pedr o amgylch Bethesda. Yn ogystal mae pamffled wedi cael ei argraffu ar gyfer delio gyda problemau sbwriel yn dilyn casgliadau ail-gylchu.

**Pysgotwyr Afon Ogwen**- cyfarfod wedi ei gynnal 21 Chwefror gan y pysgotwyr gan eu bod yn teimlo nad yw CNC wedi ymchwilio yn iawn cyn gwneud eu penderfyniad diweddaraf ynglŷn a physgota eogiaid a brithyll. Y pysgotwyr yn annog ar CNC i ohurio’r penderfyniad er mwyn cael amser i siarad gyda Lesley Griffith AC, Ysgrifennydd y Cabinet dros yr Amgylchedd a Materion Gwledig. Penderfynwyd bod y Cyngor yn hapus i gefnogi’r pysgotwyr.

**9. Torri gwair**

Derbyniwyd prisiau ar gyfer toriadau ychwanegol, gan bod Cyngor Gwynedd wedi lleihau’r nifer toriadau yn ystod y tymor tyfu. Penderfynwyd sefydlu Is-bwyllgor i edrych ar y safleoedd cyn y cyfarfod nesaf er mwyn gwneud penderfyniad ynglŷn a thalu am doriadau ychwanegol. Penderfynwyd bydd y Cyngr. Susan Davies, Ann Williams a Mary Jones gyda’r Cyng. Rheinallt Puw a Paul Rowlinson yn edrych ar hyn.

**10. Camerâu CC**

Derbyniwyd amcanbris ar gyfer gosod camerâu ar Stryd Fawr Bethesda a maes parcio Cae Star. Penderfynwyd trafod y cynllun gyda’r heddlu, er mwyn cael eu sylwadau ar y lleoliadau arfaethedig.

**11. Diffibriliwr**

Trafodwyd y dyfynbrisiau ar gyfer y diffibriliwr. Penderfynwyd bydd y Cyngor yn gosod y peiriant tu allan i Gorffwysfan. Y Clerc i wneud cais am grant.

**12.Gohebiaeth**

Roedd pawb wedi cael copi o’r rhestr ‘crynodeb o ohebiaeth Chwefror 2018’

**12.1** Llythyr gan Gyngor Gwynedd ynglŷn a ail-fodelu’r Gwasanaeth Ieuenctid. Penderfynwyd bod y Cyngor, mewn egwyddor, yn ffafrio Opswin 1, sef talu i Gyngor Gwynedd gario ymlaen gyda’r gwasanaeth. Nid yw’r Cyngor eisiau colli’r gwasanaeth, ond methu ymrwymo’n gaeth i’r cytundeb.

**12.2**E-bost gan Comisiwn Ffiniau a Democratiaeth Leol Cymru-arolwg o’r trefniadau etholiadol ar gyfer Sir Gwynedd-cynigion drafft. Roedd y Cyngor o'r farn, os ydym am gael tri aelod yn hytrach na dau, yna dylid rhannu’r ardal yn dair ward un aelod, yn hytrach na'i hystyried yn un ward tri aelod.

**12.3** E-bost gan Comisiynydd Cenedlaethau’r Dyfodol Cymru ynglŷn a Fframwaith Cenedlaethau’r Dyfodol. Penderfynwyd bydd y Cynghorwyr yn ymateb fel unigolion.

**12.4**E-bost gan Cynllun Llesiant Gwynedd a Môn-holiadur ymgynghoriad cyhoeddus. Penderfynwyd bydd y Cynghorwyr yn ymateb fel unigolion.

**12.5** E-bost gan Cynulliad Cenedlaethol Cymru ynglŷn a creu Senedd i Gymru. Nodwyd yr ohebiaeth.

**12.6** E-bost gan y Cyng. Rheinallt Puw ynglŷn a ychwaneg o finiau sbwriel a baw ci i’r ardal. Penderfynwyd gwneud cais am fin yn ganol Lôn Las Ogwen, ger y fainc wrth y cae rygbi. Y Clerc i holi Cyngor Gwynedd am yr arolwg biniau, er mwyn cael rhestr o lle mae’r biniau cyfredol.

**12.7** E-bost gan Llywodraeth Cymru-Cyfraith Cynllunio yng Nghymru, papur ymgynghori. Penderfynwyd bydd y Cynghorwyr yn ymateb fel unigolion.

**12.8** E-bost gan Adran yr Amgylchedd a Materion Gwledig-cynigion i fynd â throseddu a pherfformiad gwael yn y sector gwastraff. Penderfynwyd bydd y Cynghorwyr yn ymateb fel unigolion.

**12.9** E-bost gan Llywodraeth Cymru-digwyddiad ymgysylltu gan Panel Adolygu Annibynnol-Adeilad yr Institiwt, Caernarfon 6.3.18. Y Cyng. Godfrey Northam a’r Clerc am fynychu.

**12.10** Llythyr gan Clwb Pêl-droed Mynydd Tigers-cais am rodd tuag at adeiladu cae pwrpasol. Penderfynwyd bod y Cyngor yn hapus i roi £1500 i’r clwb. *(Y Cyng. Dyfrig Jones wedi datgan diddordeb)*

**12.11** E-bost gan Cyngor Gwynedd ynglŷn a arwydd Parc Meurig. Penderfynwyd bod y Cyngor yn hapus i’r arwydd gael ei osod o flaen Gorffwysfan.

**12.12** E-bost gan Gyngor Gwynedd ynglŷn a gosod rac beics. Penderfynwyd bod y Cyngor yn hapus i osod 1 tu allan i Llys Dafydd, 2 tu allan i Gorffwysfan ac os bosib yn Cae Star hefyd.

**12.13** Llythyr gan Andre Lomozik ynglŷn a chyflwr Cofeb y Milwyr o Gapel Bethesda, sydd ar hyn o bryd yn fynwent Coetmor. Penderfynwyd bod y Cyngor yn hapus i gefnogi cais Andre.

**12.14** Llythyr gan Uned Polisi Cynllunio ar y Cyd Gwynedd a Môn ynglŷn a adnabod llecynnau agored. Y Clerc i adolygu’r map a’i anfon yn ôl.

**12.15** Cais gan Partneriaeth Ogwen am gynrychiolydd i gyd-weithio ar y cais ymhellach parthed Canolfan Cefnfaes. Penderfynwyd bod y Cyng. Dyfrig Jones yn hapus i wneud hyn.

**12.16** Cais gan y Beavers i ddefnyddio Gorffwysfan ar gyfer eu cyfarfod ym mis Ebrill pan yn plannu tu allan i’r adeilad. Penderfynwyd bod hyn yn dderbyniol, y Clerc yn hapus i agor a chau’r ganolfan.

**13. Penderfyniadau a Ceisiadau Cynllunio**

**Penderfyniadau**

**C17/1268/13/LL**

37 Maes Coetmor, BethesdaEstyniad deulawr ar gefn yr eiddo

 **Penderfyniad:** Caniatawyd, gydag amodau

**Ceisiadau**

Zipworld, Chwarel Penrhyn, BethesdaCais amrywio trwydded eiddo

 **Pryder am sŵn o gael cerddoriaeth tu allan, trigolion yn cwyno yn barod am sŵn o’r weiren wib.**

**14. Taliadau**

Awdurdodwyd y canlynol

Cyflogau (Chwefror) £260.00

CThEM (Chwefror) £65.00

Londis-papurau(Ionawr) £30.80

Scottish Power-trydan Gorffwysfan £78.63

E Goodall-ffenestri Gorffwysfan £7.00

Partneriaeth Ogwen-halen £329.40

Linda Brown-ad-daliad £7.50

C Jackson-biniau halen £100.00

British Gas-trydan Llys Dafydd £42.70

Cyngor Gwynedd-golau Nadolig £1935.79